Storm Petrel | St Francis Bay Self Catering Accommodation
← Quarterdeck Apartment
Palamos On Sea →
Priced From : R2829 per unit
5 Bedroom holiday home in St Francis.
Met aankoms het daar in die oprit nog swartsakke van die vorige gaste gestaan. Die trappe op na die voordeur was duidelik nog nooit gevee met ‘n besem nie. Die binnekant van die huis was vieslik vuil en presies 10 dae laas skoongemaak. Die reuk in die huis het ons naar gemaak. Toilette, yskas, stoof, ens. was vuil en septies om die minste te sê. Mens was te bang om jou skoene uit te trek of die kleinkinders neer te sit, want jy’s bang hulle kry kieme of voetvratte van die vuil vloere. Buitekant het gebreekte bottelstukke gelê en ook sigaretstompies. Die braai was ook vieslik vuil gewees. Ons moes ure wag vir die skoonmakers om op te daag om te kom skoonmaak, wat 1 hele dag van ons vakansie weggevat het, hulle het die huis se besem gevat en nooit terugbesorg nie (aan agent deurgegee), wat beteken het ons moes ‘n besem gaan koop het, asook alle vuil linne. In die woonstel het die vorige gaste se huisvullis gestaan, maklik 10 sakke met larwes en brommers orals. Op die dek was daar van die planke los en opgelig wat ‘n gevaar ingehou het vir die kinders se voete. Ons het iemand gekry wat dit net vir ons kom inkap het. Alhoewel daar nie ‘n tekort aan huistoebehore was nie, was daar van die kombuistoebehore stukkend en die laaie vieslik vuil. Die beddegoed en handdoeke kan gerus vervang word, omdat dit al dun en deurskynend van ouderdom is, en duidelik van swak kwaliteit is, in ag genome die huur van die huis. Vir ‘n pragtige huis is sy tuin in ‘n gehawende toestand en is misleidend teenoor die geadverteerde foto’s. Dit is duidelik in ag genome die ander huise se instandhouding in die omgewing, dat daar niks aan die instandhouding van die huis gedoen word nie, veral as jy kyk na die pragtige geadverteerde foto’s van die huis. En suite-dubbelkamer se 1 kasdeur was stukkend en die muurprop was so vêr van die bedlampie en tafeltjie af, dat jy dit nie kon gebruik het nie. In die woonstel was die toiletsitplek stukkend (aan agent deurgegee). Skoonmaker is met al die linne weg waar ons agtergekom het daar het ‘n enkelbedduvet gekort het (ons het een gaan neem in die 2-enkelbedslaapkamer). En suite-dubbelbedkamer bo se badkamerlig was stukkend. Dubbelbedkamer se ligskakelaarkortsluiting geluide gemaak.
306 St Francis Drive St Francis 6312 Eastern Cape
From R2829 per unit